
	讗诇讗 讗讬诪讗 注讚 砖转讛讗 驻讜专拽转. 讚住讚''讗 砖讗讬谞讛 讗讜讻诇转 讗诇讗 讻砖讛讬讗 专讜讗讛 讛讙驻谉 讘驻谞讬讛 讗讘诇 讻砖讗讬谞讛 专讜讗讛 砖讛讙驻谉 注诇讬讛 讗讜 讘注讙诇讛 讗讬谞讛 讗讜讻诇转 讜讗注''讙 讚讟注诪讗 讚讞住讬诪讛 诇讗讜 诪砖讜诐 讚讞讝讬讗 讜诪爪讟注专转 讛讜讗. 拽诪''诇 讚诇讗 拽讗讬 讗诪驻谞讬 讛砖讘转 讗讘讬讚讛 讚诪谉 讛讚讬谉 讗讜讻诇转 讗诇讗 诪讬诇转讗 讘讗驻讬 谞驻砖讬讛 讛讜讗: 讗讬讘注讬转 讗讬诪讗 讚专讘 讗讬讻讗 讘讬谞讬讬讛讜. 讚转''拽 砖诪讝讻讬专 驻讜注诇 诇讬转 诇讬讛 讚专讘 讜讗注''讙 讚讗讬住讬 讘谉 讬讛讜讚讛 讗讬讬专讬 讘注讜砖讬谉 讘住注讜讚转谉 诪''诪 诇讗 诪讬拽专讜 驻讜注诇讬诐 讻讬讜谉 砖诇讗 诪讚注转 讘注诇 讛讘讬转 注讜砖讬谉: 讗讬 讗诪专转 诪砖诇讜 讛讜讗 讗讜讻诇 讬讛讘讬谞谉 诇讛讜. 讚诪砖注讛 砖砖讻专讜 讛讜讬 讻讗讬诇讜 讛转谞讛 注诪讜 讜讗讬 诪砖诇 砖诪讬诐 讛讜讗 讗讜讻诇 诇讗 讬讛讘讬谞谉 诇讛讜 砖诇讗 讝讬讻讛 诇讜 讛讻转讜讘 讗诇讗 诪讛 砖讛讜讗 诇讜注住 讜讗讜讻诇. 讜讗讬谉 诇讜 讻讞 诇讬转谉. (讻讜诇诐): 讻谉 谞诪爪讗 讘住驻专讬诐 讬砖谞讬诐 讜讻谉 谞专讗讛 诇讙专讜住 诇讗 讘讻谞驻砖讱 拽诪驻诇讙讬. 讜讗讬 诇讗讜 讻谞驻砖讱 讛讜讜 诪讜讚讜 讻''注 讚讗讜讻诇 讬讜转专 诪讻讚讬 砖讻专讜 讚专讞诪谞讗 讝讻讛 诇讬讛 讜诇讗 讙专住讬' 讚讻讜诇讬 注诇诪讗 诪砖诇讜 讛讜讗 讗讜讻诇 讚讛讗 讻''砖 讚讗讬 诪砖诇 砖诪讬诐 讛讜讗 讗讜讻诇 讚讛讜讛 讗讻讬诇 讬转专 诪讻讚讬 砖讻专讜 讗讬 诇讗讜 讻谞驻砖讱 讜讬砖 诇讬讬砖讘 讛讙讬专住讗 诪砖讜诐 讚诪注讬拽专讗 讛讜讛 讘注讬 诇诪讬驻砖讟 诪转''拽 讚诪砖诇 砖诪讬诐 讛讜讗 讗讜讻诇 讜讚讞讛 诇讜 讜讞讜讝专 讜驻讜砖讟 诪讚讘专讬 讞讻诪讬诐 讚住讘专讬 诪砖诇 砖诪讬诐 讻讜' 讜讗''讻 转''拽 谞诪讬 住讘专 讛讻讬 讚讘讬谉 转''拽 诇讞讻诪讬诐 诇讬讻讗 讗诇讗 讛讗 讚讗诪专谉 诇注讬诇 讜讛讚讜讞讛 讗讜诪专 诇注讜诇诐 讗讬诪讗 诇讱 诪砖诇讜 讛讜讗 讗讜讻诇 讻诪讜 砖讚讞讬转讬 诇讱 诇诪注诇讛: 讜讗讬 讗诪专转 诪砖诇讜 讛讜讗 讗讜讻诇 讗诪讗讬 讗讬谉 砖讜诪注讬谉 诇讜. 讜讗''转 讚诪讗讬 驻专讬讱 讛讗 讻讬讜谉 讚讛讜讗 讗讬谞讜 讬讻讜诇 诇讗讻讜诇 讛讜讛 诇讬讛 讻讞讜诇讛 砖讗讬谞讜 讬讻讜诇 诇讬转谉 诇讛诐 讜讬''诇 讚诇讗 讚诪讬 诇讞讜诇讛 讚讞讜诇讛 讗讬谞讜 转讗讘 诇驻讬专讜转 砖诇驻谞讬讜 讜诇讛讻讬 诇讗 讝讻讬 诇讬讛 专讞诪谞讗 讗讘诇 谞讝讬专 讚转讗讘 讝讻讬 诇讬讛 讻砖讗专 驻讜注诇 讜讗''转 讗诇讗 诪讗讬 诪砖诇 砖诪讬诐 讛讜讗 讗讜讻诇 讗''讻 讗诪讗讬 谞拽讟 谞讝讬专 讜讬''诇 讚讗讜专讞讗 讚诪讬诇转讗 谞拽讟 砖讛谞讝讬专 专讙讬诇 诇讜诪专 讻谉 诇驻讬 砖讗讬谞讜 讗讜讻诇: 讛砖讜讻专 讗转 讛驻讜注诇 . 诇拽爪讜转 诇讜 讻讜'. 转讬诪讛 讚讗诐 讛讬讛 专讜爪讛 诇讗讻讜诇 讻讱 讘诇讗 拽爪讬爪讛 讛讬转讛 谞讙诪专讛 诪诇讗讻转讜 讜诇讗 讛讬讛 讘讻诇诇 讚讬讬砖 讜讘砖讘讬诇 砖讞讜砖讘 讛讜讬 讘讻诇诇 讚讬讬砖 讜讬''诇 讚讛讻讗 诪讬讬专讬 讘诪拽讜诐 砖诪谞讛讙 讛讜讗 诇拽爪讜转 转讗谞讬诐 讚讛砖转讗 讘诇讗 诪讞砖讘讛 讗诇讗 讘住转诪讗 讛讜讬 讚讘专 砖诇讗 谞讙诪专讛 诪诇讗讻转讜 诇诪注砖专 讜注讜讚 讚讬谉 讛讜讗 砖讬讗讻诇 驻讜注诇 注''讬 诪讞砖讘转讜 讻讬讜谉 讚注诇 讬讚讬 诪讞砖讘讛 讝讗转 讞砖讬讘 诇讗 谞讙诪专讛 诪诇讗讻转讜 诇注谞讬谉 砖讗讜讻诇 讜驻讟讜专:





专诪讘"谉

讜诪专 住讘专 诪讛 谞驻砖讱 讗转讛 讗讜讻诇 讜驻讟讜专. 诇讗讜 讚讜拽讗 讚讛讗 讗住讬拽谞谉 讚诪讚专讘谞谉 讛讜讗 讗诇讗 诪讛 谞驻砖讱 讗诐 讞住诪转 驻讟讜专 讗祝 谞驻砖讜 砖诇 驻讜注诇, 讜讙诪' 讛讜讗 讚诇讗 讞讗讬砖 讗诇讗 谞拽讟 讚砖讙讬专讗 讜讻讬讜谉 讚诪讬驻专砖讛 讘讚讜讻转讗 诪讬讬转讬 诇讛 讻讚讘注讬 讜讛专讘讛 诪讛谉 讘转诇诪讜讚 讻讬讜爪讗 讘讛 讜讻讘专 讻转讘转讬 诪拽爪转谉 讘驻专拽 讛讗砖讛 谞拽谞讬转 (拽讬讚讜砖讬谉 讙' 注"讘):





专砖讘"讗

讜讘讞诪讜专 讻砖转讛讗 驻讜专拽转 讜讗拽砖讬谞谉 讻砖转讛讗 驻讜专拽转 住诇拽讗 讚注转讱. 驻讬专砖 专砖"讬 讝"诇 讻砖转讛讗 驻讜专拽转 诪讗讬谉 讛讬讗 讗讜讻诇转, 讜讛诇讗 讘驻注诐 讗讞转 讛讬讗 驻讜专拽转 诇讙转 讜讛讜诇讻讬谉 诇讛诐. 讜讛专讗讘"讚 驻讬专砖, 讻砖讛讬讗 驻讜专拽转 讻讘专 讙诪专讛 诪诇讗讻转讛 讘诪砖讗讜讬 讝讛 讜诇讗讞专 讙诪专 诪诇讗讻讛 讗讬谞讛 讗讜讻诇转, 讜驻专讬拽 讗讜讻诇转 诪谉 讛诪砖讗讜讬 注讚 砖转讛讗 驻讜专拽转 讗讘诇 诪砖驻专拽讛 诇讗. 讜讛拽砖讛 讛讜讗 讝"诇, 讗驻讬诇讜 讻砖驻专拽讛 讗诪讗讬 讗讬谞讛 讗讜讻诇转, 讜诪讗讬 砖谞讗 诪驻讜注诇 砖讗讜讻诇 讘讞讝讬专转讜 诪谉 讛讙转. 讜转讬专抓 讚驻讜注诇 讻砖讗讜讻诇 讘讞讝讬专转讜 诪谉 讛讙转 诇讗 诪诪讛 砖驻讜专拽 诇讙转, 砖讗讜转谉 讻讘专 谞注砖讬转 诪诇讗讻转谉, 讜讘讚讬砖讜 讗诪专 专讞诪谞讗 讜诇讗 讗讞专 讚讬砖讜, 讗诇讗 诪谉 讛讙驻谞讬诐 砖讛讜讗 驻讜讙注 讘讛诐 讘讞讝讬专转讜 诪谉 讛讙转, 砖讗祝 注诇 驻讬 砖讗讬谉 注讜砖讬谉 注讚讬讬谉 讘讛诐 讻讬讜谉 砖注转讬讚讬谉 诇讘爪讜专 讗讜转诐 讗讜讻诇讬谉 诪讛诐 讗驻讬诇讜 拽讜讚诐 讘爪讬专讛 讜诪砖讜诐 讛转拽谞讛. 讜讗谞讬 转诪讛, 讻讬 讘讜讚讗讬 讛讗 讚拽转谞讬 讘诪转谞讬转讬谉 讜讘讞诪讜专 讻砖转讛讗 驻讜专拽转 诪谉 讛转拽谞讛 拽讗诪专 讜诇讗 诪讚讘专 转讜专讛, 诪讚拽转谞讬 诇讛 讘讛讚讬 转拽谞转 讛砖讘讬诐 砖诇 驻讜注诇, 讜讗讚专讘讛 讘砖诇诪讗 讗讬 讻砖转讛讗 驻讜专拽转 诪诪砖 拽讗诪专 讛讬讬谞讜 讚讗讬讻讗 转拽谞讛, 讗讘诇 讻砖讛讬讗 讗讜讻诇转 诪诪砖讗讜讬 砖注诇 讙讘讛 诪讚讬谞讗 讛讬讗 讗讜讻诇转 讚讘专 转讜专讛. 讜注诇 讻谉 谞专讗讛 诇讬 砖诇讗 讗诪专讜 讘注讜砖讛 讘转诇讜砖 砖讛谉 讗讜讻诇讬谉 讗诇讗 讘砖注转 讚讬砖讛 讗讜 讘砖注讛 砖讛驻讬专讜转 转诇讜砖讬谉 诇驻谞讬讛诐 讻讚讬 诇讛讟注讬谞谉 讜诇讛讜诇讬讻诐 诇讙转, 讗讘诇 诪诪砖讗讜讬 砖讻讘专 讟注谞讜 诇讛讜诇讬讱 诇讙转 讛专讬 讛讬讗 讻讗诇讜 驻专拽讜讛讜 诇讙转 讚讞诇拽 讘注诇讬诐 讜诪诪讛 砖讟注谞讜 诇爪讜专讱 讘注诇讬诐 讗讬谞诐 讗讜讻诇讬诐, 讜讛讬讬谞讜 讚拽转谞讬 讗讜讻诇讬诐 讘砖注讛 砖讛诐 讞讜讝专讬诐 诪谉 讛讙转 讜诇讗 拽转谞讬 诪诪砖讗讜讬 砖注诇 讙讘讬讛诐, 讜诪驻谞讬 砖讛讞诪讜专 讗讬谞讜 讬讻讜诇 诇讗讻讜诇 诪谉 讛讙驻谞讬诐 讛诪讞讜讘专讬诐 诇驻讬 砖讗讬谉 诪诇讗讻转讜 讘诪讞讜讘专 讗诇讗 讘转诇讜砖, 诇驻讬讻讱 转拽谞讜 诇讜 诇讗讻讜诇 诪谉 讛诪砖讗讜讬 砖讛讜讗 谞讜砖讗 注讚讬讬谉 注诇讬讜 诇讙转 砖诇 讘注诇 讛讘讬转, 讜诪谉 讛转拽谞讛 讛讜讗 讗讜讻诇 讜诇讗 诪讚讘专 转讜专讛, 讻谉 谞专讗讛 诇讬 讗祝 注诇 驻讬 砖专讗讬转讬 诇专讘讜转讬 讝"诇 砖驻讬专砖讜 讚诪谉 讛诪砖讗讜讬 砖注诇 讙讘讬讜 讗讜讻诇 讚讘专 转讜专讛, 诪讛 砖谞专讗讛 诇讬 讻转讘转讬. (砖讬讟诪"拽).



讚讻讜诇讬 注诇诪讗 诪砖诇 砖诪讬诐 讛讜讗 讗讜讻诇 讜讛讻讗 讘讻谞驻砖讱 驻诇讬讙讬. 讜讛讜讗 讛讚讬谉 讚讛讜讬 诪爪讬 诇诪讬诪专 讚讻讜诇讬 注诇诪讗 诪砖诇讜 讛讜讗 讗讜讻诇 讜讘讻谞驻砖讱 驻诇讬讙讬, 讗诇讗 诪砖讜诐 讚谞讬讞讗 诇讬讛 讟驻讬, 诪砖讜诐 讚住讘专转 讛讙诪专讗 讚讗讬谉 诪谉 讛专讗讜讬 诇讜诪专 讚讗讙讬专 讘讚谞拽讗 讜讗讻讜诇 讝讜讝讗. 讜讬砖 住驻专讬诐 讚讙专住讬 诇注讜诇诐 诪砖诇讜 讛讜讗 讗讜讻诇, 讻诇讜诪专 讗讬讘注讬转 讗讬诪讗 诪砖诇讜 讛讜讗 讗讜讻诇, 讻诇讜诪专 讚讘讬谉 诪砖诇 砖诪讬诐 讘讬谉 诪砖诇讜 讻讚讚讞讬讛 专讞诪谞讗 讝讻讬 诇讬讛, 诇讬讻讗 专讗讬讛 讻诇诇 讚讘讻谞驻砖讱 驻诇讬讙讬. (砖讬讟诪"拽).



 讛讗 讚讗诪专讬谞谉: 讜诪专 住讘专 讻谞驻砖讱 讻讱 谞驻砖讜 砖诇 驻讜注诇. 讻谞驻砖讱 砖讗转讛 讗讜讻诇 讜驻讟讜专. 讗祝 注诇 讙讘 讚讛讗讬 讚专砖讗 诇讗 拽讬讬诪讗, 讚讛讗 讗住讬拽谞讗 (诇注讬诇 讘讘讗 诪爪讬注讗 驻讞, 讗) 讚诇讜拽讞 诪讚讗讜专讬讬转讗 诇讗 诪讞讬讬讘, 讗诇讗 诪讛 谞驻砖讱 讗诐 讞住诪转 驻讟讜专 讻讚讗讬转讗 诇注讬诇 (砖诐 注"讘), 讗驻讬诇讜 讛讻讬 砖讬讟讛 讚转诇诪讜讚讗 诇诪谞拽讟 讚专砖讗 讚专讙讬诇讗 讟驻讬, 讗讜 讚谞讬讞讗 诇诪砖诪注讜转讗 讚拽专讗 讜诇讗 诪砖讙讞讬谞谉 讘诇讬砖谞讗 讚讜拽讗 讚讛诇讻转讗, 讜讛专讘讛 讻讬讜爪讗 讘讝讜 讘转诇诪讜讚. [砖"诪 讘砖诐 讛专诪讘"谉 讜讛专砖讘"讗 讜讛专"谉].





讛诪讗讬专讬

讛诪砖谞讛 讛讞诪讬砖讬转 讜讛讬讗 讙诐 讻谉 诪注谞讬谉 诪砖谞讬讜转 砖诇驻谞讬讛 驻讜注诇 讗讜讻诇 拽讬砖讜转 讗驻讬诇讜 讘讚讬谞专 讜讻讜转讘转 讗驻讬诇讜 讘讚讬谞专 专' 讗诇注讝专 讞住诪讗 讗讜诪专 诇讗 讬讗讻诇 驻讜注诇 讬转专 注诇 砖讻专讜 讜讞讻诪讬诐 诪转讬专讬谉 讗讘诇 诪诇诪讚讬谉 讗转 讛讗讚诐 砖诇讗 讬讛讗 专注讘转谉 讜讬讛讗 住讜转诐 讗转 讛驻转讞 讘驻谞讬讜 讗诪专 讛专"诐 转谞讗 拽诪讗 住讘专 讗讬谉 诪诇诪讚讬谉 讗讜转讜 讜讞讻诪讬诐 讗讜诪专讬诐 诪诇诪讚讬谉 讗讜转讜 讜讛诇讻讛 讻讞讻诪讬诐:



讗诪专 讛诪讗讬专讬 讗讜讻诇 驻讜注诇 拽讬砖讜转 讗驻讬诇讜 讘讚讬谞专 讜讻讜转讘转 讗驻讬诇讜 讘讚讬谞专 专"诇 讜讗驻讬诇讜 诇讗 讛讬转讛 砖讻讬专讜转讜 讗诇讗 诪注讟 讜谞诪爪讗转 讗讻讬诇转讜 诪专讘讛 诪砖讻专讜 诪讜转专 讜专' 讗诇注讝专 讞住诪讗 讗讜诪专 砖讗住讜专 诇讜 诇讗讻讜诇 讘讬转专 注诇 砖讻专讜 讜讞讻诪讬诐 诪转讬专讬谉 讻讚注转 转谞讗 拽诪讗 讗诇讗 砖诪讜住讬驻讬谉 注诇 讚讘专讬讜 砖诪讜讻讬讞讬谉 讗讜转讜 讞讘专讬讜 注诇 讻讱 砖专讗讜讬 诇讻诇 讛专讜讗讬谉 诇诇诪讚 讗转 讛讗讚诐 砖诇讗 讬讛讗 专注讘转谉 注讚 砖讬讛讗 住讜转诐 讗转 讛驻转讞 讘驻谞讬讜 砖诇讗 讬诪爪讗 诪讬 砖讬砖讻专讛讜:

砖讬讟讛 诪拽讜讘爪转

讜讘讞诪讜专 讻砖转讛讗 驻讜专拽转. 讜讗拽砖讬谞谉 讻砖转讛讗 驻讜专拽转 住诇拽讗 讚注转讱. 驻讬专砖 专砖"讬 讝"诇 讻砖转讛讗 驻讜专拽转 诪讗讬谉 讛讬讗 讗讜讻诇转 讜讛诇讗 讘驻注诐 讗讞转 讛讬讗 驻讜专拽转 诇讙转 讜讛讜诇讻讬谉 诇讛诐. 讜讛专讗讘"讚 驻讬专砖 讻砖讛讬讗 驻讜专拽转 讻讘专 讙诪专讛 诪诇讗讻转讛 讘诪砖讗讜讬 讝讛 讜诇讗讞专 讙诪专 诪诇讗讻讛 讗讬谞讛 讗讜讻诇转. 讜驻专讬拽 讗讜讻诇转 诪谉 讛诪砖讗讜讬 注讚 砖转讛讗 驻讜专拽转 讗讘诇 诪砖驻专拽讛 诇讗. 讜讛拽砖讛 讛讜讗 讝"诇 讗驻讬诇讜 讻砖驻专拽讛 讗诪讗讬 讗讬谞讛 讗讜讻诇转 讜诪讗讬 砖谞讗 诪驻讜注诇 砖讗讜讻诇 讘讞讝讬专转讜 诪谉 讛讙转 讜转讬专抓 讚驻讜注诇 讻砖讗讜讻诇 讘讞讝讬专转讜 诪谉 讛讙转 诇讗 诪诪讛 砖驻讜专拽 诇讙转 砖讗讜转谉 讻讘专 谞注砖讬转 诪诇讗讻转谉 讜讘讚讬砖讜 讗诪专 专讞诪谞讗 讜诇讗 讗讞专 讚讬砖讜 讗诇讗 诪谉 讛讙驻谞讬诐 砖讛讜讗 驻讜讙注 讘讛诐 讘讞讝讬专转讜 诪谉 讛讙转 砖讗祝 注诇 驻讬 砖讗讬谉 注讜砖讬谉 注讚讬讬谉 讘讛诐 讻讬讜谉 砖注转讬讚讬谉 诇讘爪讜专 讗讜转诐 讗讜讻诇讬谉 诪讛诐 讗驻讬诇讜 拽讜讚诐 讘爪讬专讛 讜诪砖讜诐 讛转拽谞讛. 讜讗谞讬 转诪讛 讻讬 讘讜讚讗讬 讛讗 讚拽转谞讬 讘诪转谞讬转讬谉 讜讘讞诪讜专 讻砖转讛讗 驻讜专拽转 诪谉 讛转拽谞讛 拽讗诪专 讜诇讗 诪讚讘专 转讜专讛 诪讚拽转谞讬 诇讛 讘讛讚讬 转拽谞转 讛砖讘讬诐 砖诇 驻讜注诇 讜讗讚专讘讛 讘砖诇诪讗 讗讬 讻砖转讛讗 驻讜专拽转 诪诪砖 拽讗诪专 讛讬讬谞讜 讚讗讬讻讗 转拽谞讛 讗讘诇 讻砖讛讬讗 讗讜讻诇转 诪诪砖讗讜讬 砖注诇 讙讘讛 诪讚讬谞讗 讛讬讗 讗讜讻诇转 讚讘专 转讜专讛. 讜注诇 讻谉 谞专讗讛 诇讬 砖诇讗 讗诪专讜 讘注讜砖讛 讘转诇讜砖 砖讛谉 讗讜讻诇讬谉 讗诇讗 讘砖注转 讚讬砖讛 讗讜 讘砖注讛 砖讛驻讬专讜转 转诇讜砖讬谉 诇驻谞讬讛诐 讻讚讬 诇讛讟注讬谞谉 讜诇讛讜诇讬讻诐 诇讙转 讗讘诇 诪诪砖讗讜讬 砖讻讘专 讟注谞讜 诇讛讜诇讬讱 诇讙转 讛专讬 讛讬讗 讻讗诇讜 驻专拽讜讛讜 诇讙转 讚讞诇拽 讘注诇讬诐 讛讜讗 讜诪诪讛 砖讟注谞讜 诇爪讜专讱 讘注诇讬诐 讗讬谞诐 讗讜讻诇讬诐 讜讛讬讬谞讜 讚拽转谞讬 讗讜讻诇讬诐 讘砖注讛 砖讛诐 讞讜讝专讬诐 诪谉 讛讙转 讜诇讗 拽转谞讬 诪诪砖讗讜讬 砖注诇 讙讘讬讛诐 讜诪驻谞讬 砖讛讞诪讜专 讗讬谞讜 讬讻讜诇 诇讗讻讜诇 诪谉 讛讙驻谞讬诐 讛诪讞讜讘专讬诐 诇驻讬 砖讗讬谉 诪诇讗讻转讜 讘诪讞讜讘专 讗诇讗 讘转诇讜砖 诇驻讬讻讱 转拽谞讜 诇讜 诇讗讻讜诇 诪谉 讛诪砖讗讜讬 砖讛讜讗 谞讜砖讗 注讚讬讬谉 注诇讬讜 诇讙转 砖诇 讘注诇 讛讘讬转 讜诪谉 讛转拽谞讛 讛讜讗 讗讜讻诇 讜诇讗 诪讚讘专 转讜专讛 讻谉 谞专讗讛 诇讬. 讗祝 注诇 驻讬 砖专讗讬转讬 诇专讘讜转讬 讝"诇 砖驻讬专砖讜 讚诪谉 讛诪砖讗讜讬 砖注诇 讙讘讬讜 讗讜讻诇 讚讘专 转讜专讛 诪讛 砖谞专讗讛 诇讬 讻转讘转讬. 讛专砖讘"讗. 
讜讝讛 诇砖讜谉 讛专讗讘"讚 讝"诇: 讻砖转讛讗 驻讜专拽转 住诇拽讗 讚注转讱 诇讗讞专 诪诇讗讻讛 讛讜讗 讜讘砖注转 诪诇讗讻讛 讛讬讗 讗讜讻诇转 诇讗讞专 讙诪专 诪诇讗讻讛 诇讗 讗讬诪讗 注讚 砖转讛讗 驻讜专拽转 讻诇讜诪专 讘注讜讚 砖讛诪砖讗讜讬 注诇 讙讘讛 注讚 砖转驻专拽 讗讜转讜 讗讘诇 诪砖驻专拽讛 诇讗. 讜拽砖讬讗 诇拽 讻砖驻专拽讛 讗诪讗讬 讗讬谞讛 讗讜讻诇转 讜转讛讗 讻驻讜注诇 砖讗讜讻诇 讘讞讝讬专转讜 诪谉 讛讙转 讜讗诐 诇讗 讛砖诇讬诪讛 讛诪诇讗讻讛 讛专讬 讛讜讗 讻驻讜注诇 砖讞讜讝专 诪谉 讛讙转 诇讛讘讬讗 注谞讘讬诐 讛谞讘爪专讬诐 讘讻专诐 讗诇 讛讙转. 讜谞专讗讛 诇讬 讚讛讻讬 拽讗 诪转诪讛 讘砖转讛讗 驻讜专拽转 住诇拽讗 讚注转讱 诪讗讬 讛砖讘 讗讘讚讛 诇讘注诇讬诐 讗讬讻讗 讛专讬 讬砖 讘讛 讘讬讟讜诇 诪诇讗讻讛. 讗诇讗 注讚 砖转讛讗 驻讜专拽转 讛诪砖讗讜讬 砖注诇 讙讘讛 砖讗讬谉 讘讛 讘讬讟讜诇 诪诇讗讻讛. 讗讬 谞诪讬 讘驻讬专讜拽讗 拽诪讗 讜讻讬 讗诪专讬谞谉 讗讜讻诇讬谉 讘讞讝讬专转谉 诪谉 讛讙转 诇讗 砖讬讟诇讜 注谞讘讬诐 诪谉 讛讙转 讚讛谞讛讜 讻讘专 谞注砖讬转 诪诇讗讻转讛 讘讚讬砖讜 讗诪专 专讞诪谞讗 讜诇讗 讗诪专 讚讬砖讜 讗诇讗 诪谉 讛讙驻谞讬诐 砖驻讜讙注讬谉 讘讞讝讬专转谉 诪谉 讛讙转 讗祝 注诇 驻讬 砖讗讬谉 注讜砖讬谉 注讚讬讬谉 讘讛谉 讗讜讻诇讬谉 讘讛谉 诪讻诇 诪拽讜诐 注诇讬讛诐 诇讘爪讜专 讗讜转谉 讜诇讘爪讜专 讗讜转谉 讛谉 砖讻讜专讬谉. 讜注诇 讻谉 砖讗诇讜 讘讞诪讜专 讻砖转讛讗 驻讜专拽转 住诇拽讗 讚注转讱 讻讬 讗讞专 砖驻专拽讛 讙诪专 诪诇讗讻讛 讛讜讗 诇诪讛 砖驻专拽讛 讜讻砖转讛讗 驻讜专拽转 诪砖诪注 诪诪讛 砖讛讬讗 驻讜专拽转 转谞讬谞讗 诇讛讗 讚转谞讜 专讘谞谉 讞诪讜专 讜讙诪诇 讗讜讻诇讬谉 诪诪砖讗讜讬 砖注诇 讙讘讬讛谉 讜讻讜' 讗讛讗讬 驻讬专讜拽讗 讚驻专拽讬谞谉 诪转谞讬转讬谉 拽讗讬 讚讘专讬讬转讗 拽讗诪专 诪诪砖讗讜讬 砖注诇 讙讘讬讛谉 讗讜讻诇讬谉 讗讘诇 诪砖驻专拽讜 讗讬谞诐 讗讜讻诇讬谉 讜诇讗 讗转讬谞谉 诇住讬讜注讬 讘专讬讬转讗 诪诪转谞讬转讬谉 讗诇讗 诇住讬讜注讬 诇讛讛讜讗 驻讬专讜拽讗 讚诪转谞讬转讬谉 讚注讚 砖转讛讗 驻讜专拽转 拽转谞讬 讜讛讻讬 转谞讬谞谉 诇讛 讘诪转谞讬转讬谉 讻讚驻专拽讬谞谉 讻讚讗诪专讬谞谉 讘注诇诪讗 转谞讬谞讗 讻砖讬谞讜讬讬谉. 注讚 讻讗谉. 
讜讝讛 诇砖讜谉 讛专"谉: 讜讻讬 转讬诪讗 诇讬砖谞讬 诇讬讛 讚讛讻讗 讘讞诪讜专 砖砖讻专讜 诇诪砖讗讜转 专讘讜转 注住拽讬谞谉 讜诪砖讜诐 讛讻讬 拽转谞讬 讚讗讜讻诇转 诇讗讞专 驻讬专讜拽讛 讘讬谉 诪砖讗讜讬 诇诪砖讗讜讬 讚讜诪讬讗 讚驻讜注诇讬诐 砖讗讜讻诇讬诐 诪谉 讛转拽谞讛 讘讛诇讬讻转诐 诪讗讜诪谉 诇讗讜诪谉. 诇讬讻讗 诇诪讬诪专 讛讻讬 讚讘砖诇诪讗 讙讘讬 驻讜注诇 讗讬讻讗 转拽谞转讜 砖诇 讘注诇 讛讘讬转 讚讻讬讜谉 砖讗讻诇 讘讛诇讬讻转讜 诪讗讜诪谉 诇讗讜诪谉 讬转讘讬讬砖 诪诇讗讻讜诇 讘砖注转 诪诇讗讻讛 讗讘诇 讙讘讬 讞诪讜专 诪讬 讗讬讻讗 诇诪讬诪专 讛讻讬. 讜诪转专爪讬谞谉 讗讬诪讗 注讚 砖转讛讗 驻讜专拽转 讻诇讜诪专 注讚 砖转讙诪讜专 诇驻专讜拽 诪砖讗讛 诇讙诪专讬. 注讚 讻讗谉. 


讜讝讛 诇砖讜谉 讛专讬讟讘"讗: 讻砖转讛讗 驻讜专拽转 住诇拽讗 讚注转讱. 驻讬专砖 专砖"讬 诪讛讬讻谉 转讛讗 讗讜讻诇转 讻讬 讻诇 诪砖讗讛 驻讜专拽讬谉 讘讘转 讗讞转 讜讛讜诇讻讬谉. 讜讗讬谞讜 诪讞讜讜专. 讗诇讗 讛讻讬 驻讬专讜砖讜 讚讛讬讻讬 讗讻诇讛 讻砖转讛讗 驻讜专拽转 讚讛讗 诇讗讜 砖注转 诪诇讗讻讛 讛讬讗 讚讘砖诇诪讗 讘驻讜注诇 转拽谞讜 砖讬讗讻诇 讘讞讝讬专转讜 诪谉 讛讙转 讜讘讛诇讬讻转讜 诪讗讜诪谉 诇讗讜诪谉 讻讚讬 砖诇讗 讬转讘讟诇 讘砖注转 诪诇讗讻讛 讜讘讘讛诪讛 诇讬讻讗 诇转拽讜谞讬 讛讻讬 讚讘讚讬讚讛 诇讬讻讗 讘讬讟讜诇 诪诇讗讻讛. 讜驻专拽讬谞谉 讗讬诪讗 爪讚 砖转讛讗 驻讜专拽转 讜讗驻讬诇讜 砖转讟讜诇 诪诪砖讗讜讬 砖诇讜 讜转讗讻诇. 讻谉 驻讬专砖 专讘讬谞讜 讛讙讚讜诇. 注"讻.


讜讘诇讘讚 砖诇讗 讬讟讜诇 讜讻讜'. 讜讘诇讘讚 砖诇讗 讬讟讜诇 讘注诇 讛讞诪讜专 讘讬讚 讜讬讗讻讬诇谞讛 诇驻讬 砖转讗讻诇 讬讜转专 诪讚讗讬 讜讗讬谞讜 诪讜讟诇 讞讜讘讛 注诇 讛砖讜讻专 讗讜转讛 诇讛砖讘讬注讛 讗诇讗 砖诇讗 诇讞住讜诐 讗讜转讛. 讜讻诪讜 讻谉 讘注讜讚 砖讟讜注谞讬谉 讗讜转讛 讗诐 讗讜讻诇转 诪诪讛 砖诇驻谞讬讛 砖讗住讜专 诇讞住讜诐 讗讜转讛. 讛"专 讬讛讜谞转谉 讝"诇 讘诪砖谞讛. 


讜注讬讬谉 诇诪注诇讛 讘讚讘讜专 讛诪转讞讬诇 讘讛诇讻讜转 讜讛讬讗 转讜住驻转讗: 转谞讬讗 讗讬谉 讛驻讜注诇 专砖讗讬 讜讻讜'. 


诪转谞讬转讬谉: 讗讜讻诇 驻讜注诇 拽讬砖讜转 讜讗驻讬诇讜 讘讚讬谞专 讜讻讜'. 讻诇讜诪专 讘讬谉 讘驻讬专讜转 讛讗讚诪讛 讘讬谉 讘讻讜转讘讜转 砖讛谉 驻讬专讜转 讛讗讬诇谉 砖讬砖 诇讛谉 讞砖讬讘讜转 讜讬拽专讬诐 讛专讘讛 专砖讗讬 讛讜讗 诇讗讻讜诇 讗驻讬诇讜 砖讜讛 讚讬谞专 讜讗祝 注诇 驻讬 砖讛讜讗 讬讜转专 注诇 砖讻专讜 砖讗讬谞讜 谞砖讻专 讗诇讗 讘砖诇讬砖 讚讬谞专. 讜讛讜讗 讛讚讬谉 诇讬讜转专 诪讚讬谞专 讗诐 讬爪讟专讱 诇砖讜讘注 谞驻砖讜 讬讜转专 诪讚讬谞专 讚讛讗 讻转讬讘 讻谞驻砖讱 砖讘注讱. 讜专讘讬 讗诇注讝专 讞住诪讗 讗讜诪专 诇讗 讬讗讻诇 讬讜转专 注诇 砖讻专讜 讚讘讜讚讗讬 讗讬谞讜 诪砖讻讬专 注爪诪讜 讘诪注讜转 砖讛谉 驻讞讜转 砖讬讜讻诇 诇砖讘讜注 讘讛谉 讜诇讗 讚讘专讛 转讜专讛 注诇 诪讬 砖讛讜讗 讬讜爪讗 诪讟讘注 讛注讜诇诐 讜讞讻诪讬诐 诪转讬专讬谉 讚注诇 讻诇 讗讚诐 专注讘转谉 谞诪讬 讚讘专讛 转讜专讛. 讗讘诇 诪诇诪讚讬谉 讗讜转讜 讗讜讛讘讬讜 讜专注讬讜 砖诇讗 讬讛讗 专注讘转谉 讜讬讛讗 住讜转诐 讗转 讛驻转讞 讘驻谞讬讜. 讻诇讜诪专 砖诇讗 讬诪爪讗 讗讚诐 砖讬砖讻讜专 讗讜转讜. 讜讗诇讬讘讗 讚转谞讗 拽诪讗 讗住讜专 诇诇诪讚 讗讜转讜 讗驻讬诇讜 讘讚专讱 注爪讛 砖讗讬谉 诇谞讜 诇注拽讜专 诪讛 砖谞爪讟讜讬谞讜 诪谉 讛转讜专讛 讜讛转讜专讛 讝讻转讛 诇讜. 讛"专 讬讛讜谞转谉. 


讙诪专讗: 讗讬 讘注讬转 讗讬诪讗 讚专讘 讗住讬 讗讬讻讗 讘讬谞讬讬讛讜. 驻讬专砖 专砖"讬 讝"诇 讚转谞讗 拽诪讗 讗讬转 诇讬讛 讚专讘 讗住讬 讚住转诪讗 拽转谞讬 驻讜注诇 讗讜讻诇 拽讬砖讜转 讜讗驻讬诇讜 诪讚讬谞专 讜讗驻讬诇讜 讗讬谉 砖诐 讗诇讗 讛讜讗 讜讗转讗 专讘讬 讗诇注讝专 讞住诪讗 诇诪讬诪专 砖讗讬谞讜 讗讜讻诇 讬讜转专 诪砖讻专讜 讗驻讬诇讜 讬砖 砖诐 讛专讘讛 讜讗转讜 专讘谞谉 诇讟驻讜讬讬 注诇 讚专讘讬 讗诇注讝专 砖讗讜讻诇 驻讜注诇 讬讜转专 注诇 砖讻专讜 讜诪讬讛讜 讚讜拽讗 讻砖讬砖 砖诐 讛专讘讛 讜诇讬转 诇讬讛 讚专讘 讗住讬 讜讗祝 注诇 讙讘 讚转谞讗 讘转专讗 诇讟驻讜讬讬 拽讗转讬 讛讻讗 专讘谞谉 讗讚专讘讬 讗诇注讝专 拽讬讬诪讬 讜讛讗 诪讬讟驻讜 注诇讬讛. 讜讗讞专讬诐 驻讬专砖讜 讘讛驻讱 讚转谞讗 拽诪讗 诇讬转 诇讬讛 讚专讘 讗住讬 讚诪讚诇讗 拽转谞讬 讗诇讗 砖讗讜讻诇 拽讬砖讜转 讗驻讬诇讜 讘讚讬谞专 诪讻诇诇 讚诇讬转 诇讬讛 专讘讜转讗 讗讞专讬转讬 讗诇讗 讛讗 讚讗讜讻诇 讗驻讬诇讜 讘讚讬谞专 讚讗讬 诇讗 讻讬 讛讬讻讬 讚拽转谞讬 讛讗讬 讗驻讬诇讜 讛讜讛 诇讬讛 诇诪转谞讬 讗讬讚讱 讗驻讬诇讜 讚专讘 讗住讬 讗诇讗 讜讚讗讬 诇讬转 诇讬讛. 讜专讘讬 讗诇注讝专 驻诇讬讙 讜讗诪专 讚讗驻讬诇讜 讬砖 砖诐 诇讗 讬讗讻诇 讗诇讗 讻讚讬 砖讻专讜. 讜讞讻诪讬诐 诪转讬专讬诐 讗驻讬诇讜 讻讚专讘 讗住讬 讜讗驻讬诇讜 讬讜转专 注诇 砖讻专讜 讜讝讛 讬讜转专 谞讻讜谉. 讜诇讻诇讛讜 驻讬专讜砖讬 诪住转讘专讗 讚讛诇讻转讗 讻专讘 讗住讬 讻讬讜谉 讚诇讬讻讗 讗诪讜专讗 讚驻诇讬讙 注诇讬讛 讘讬谉 讚拽讗讬 讻转谞讗 拽诪讗 讜讘讬谉 讚拽讗讬 讻专讘谞谉. 讜转诪讛 注诇 讛专讬讗"祝 砖讚讞讛 讚讘专讬 专讘 讗住讬. 讜讬砖 讗讜诪专讬诐 诇驻讬 讚讘专讬讜 讚讻讬讜谉 讚专讘 讗住讬 注讘讚讗 诪讬诪专讗 讜诇讗 谞拽讟讛 诇讚讘专讬 讞讻诪讬诐 讗讜 诇讚讘专讬 转谞讗 拽诪讗 诪讻诇诇 讚讗讬讛讜 住讘讬专讗 诇讬讛 讚讛讗 讚讘专讬 讛讻诇 讛讬讗 讜讻讬讜谉 讚转诇诪讜讚讗 住讘专 讚驻诇讬讙讬 讘讛 转谞讗讬 讜讗讜拽诪讜讛 讚诇讗 讻住转诐 诪转谞讬转讬谉 诇驻讜诐 驻讬专讜砖讗 讘转专讗 诪讻诇诇 讚住讘讬专讬 诇讛讜 讚诇讬转讗 诇讚专讘 讗住讬 讜讗讬谉 讻诇 讝讛 诪住驻讬拽. 讛专讬讟讘"讗. 


讜讝讛 诇砖讜谉 讛专讗讘"讚: 讗讬讻讗 讘讬谞讬讬讛讜 讚专讘 讗住讬 讜讻讜'. 讜专讘谞谉 讘转专讗讬 诇讬转 诇讛讜 讚专讘 讗住讬 诪讚拽讗诪专 讗讘诇 诪诇诪讚讬谉 讗诇诪讗 诪讚讜讞拽 讛谉 诪转讬专讬谉. 注讚 讻讗谉. 
讜专讘讬谞讜 讞谞谞讗诇 驻讬专砖 讻驻讬专讜砖 专砖"讬 讜讝讛 诇砖讜谞讜: 转谞讗 拽诪讗 讗讬转 诇讬讛 讚专讘 讗住讬 讗讘诇 讞讻诪讬诐 谞讛讬 讚诪转讬专讬谉 诇讜转专 诪砖讻专讜 讗讘诇 讛讻诇 诇讗. 注讚 讻讗谉 诇砖讜谞讜. 


讗讬讘注讬转 讗讬诪讗 讗讬讻讗 讘讬谞讬讬讛讜 讛讗 讚专讘 讚讗诪专 诪爪讗转讬 诪讙诇转 住转专讬诐 讘讬 专讘讬 讞讬讬讗 讜讻转讜讘 讘讛 讗讬住讬 讘谉 讬讛讜讚讛 讗讜诪专 讜讻讜'. 讘讘讬讗转 讻诇 讗讚诐 讛讻转讜讘 诪讚讘专. 讜讗讜拽讬诪谞讗 讘驻讜注诇讬诐 讛注讜砖讬谉 讘住注讜讚转谉 转谞讗 拽诪讗 讚转谞讬 驻讜注诇 住转诐 讗讬讻讗 诇诪讬诪专 讚讗讬转 诇讬讛 讛讗 讚讗讬住讬 讘谉 讬讛讜讚讛 讚驻讜注诇讬谉 讘住注讜讚转谉 谞诪讬 诪讬拽专讬. 讗讘诇 讞讻诪讬诐 讚讘讛讚讬讗 转谞讜 讚讗讜讻诇 驻讜注诇 讬转专 诪砖讻专讜 讛谞讬 诪讬诇讬 驻讜注诇 讘砖讻专 讗讘诇 驻讜注诇 讘诇讗 砖讻专 诇讗. 专讘讬谞讜 讞谞谞讗诇. 讜注讬讬谉 讘驻住拽讬 讛专讗"砖. 
讜讝讛 诇砖讜谉 讛专讗讘"讚: 讗讬讻讗 讘讬谞讬讬讛讜 讚专讘 讚讗诪专 诪砖诪讬讛 讚讗讬住讬 讘讘讬讗转 讻诇 讗讚诐 讛讻转讜讘 诪讚讘专 讜专讘谞谉 讘转专讗讬 诇讬转 诇讛讜 讚讗讬住讬 诪讛讗讬 讟注诪讗 讚驻专讬砖谞讗. 注讚 讻讗谉. 讜砖谞讬讛诐 驻讬专砖讜 砖诇讗 讻驻讬专讜砖 专砖"讬. 
讗讘诇 转诇诪讬讚 讛专"祝 讻转讘 讻驻讬专讜砖 专砖"讬 讜讝讛 诇砖讜谞讜: 讚专讘 讗讬讻讗 讘讬谞讬讬讛讜 砖转谞讗 拽诪讗 砖诪讝讻讬专 驻讜注诇 诇讬转 诇讬讛 讚专讘 讚诇讛讻讬 诪讝讻讬专 驻讜注诇 讘诪讬诇转讬讛 诇讗砖诪讜注讬谞谉 讚讚讜拽讗 驻讜注诇 讗讘诇 讗讞专讬诐 诇讗. 讜讗祝 注诇 讙讘 讚讗讬住讬 诪讬讬专讬 讘砖注讜砖讬谉 讘住注讜讚转谉 诪讻诇 诪拽讜诐 讻讬讜谉 讚讗讬谞诐 驻讜注诇讬诐 诪讚注转 讘注诇讬诐 讗诇讗 诪讚注转 注爪诪谉 砖诇讗 诪讚注转 讘注诇 讛讘讬转 注讜砖讬谉 讜讗讜讻诇讬谉 诇讗 拽专讬 诇讛讜 驻讜注诇讬诐. 诇专讘谞谉 讘转专讗讬 讚诇讗 诪讚讻专讬 驻讜注诇 讘诪讬诇转讬讬讛讜 讗讬转 诇讛讜 讚讗讬住讬 讜讛讻讬 拽讗诪专 讜讞讻诪讬诐 诪转讬专讬谉 诇讗讻讜诇 讬讜转专 诪讻讚讬 砖讻专谉 讚讛讗 讗驻讬诇讜 诇讗讜 砖讻讬专 谞诪讬 讗讻讬诇. 注讚 讻讗谉. 


讗讬讘注讬讗 诇讛讜 诪砖诇讜 讛讜讗 讗讜讻诇 讜讻讜'. 驻讬专讜砖 诇讗讜 诇专讘 讗住讬 拽讗 讘注讬 诇讛 讚讛讗 诇讚讬讚讬讛 驻砖讬讟讗 讚诪砖诇 砖诪讬诐 讛讜讗 讗讜讻诇 诪讚拽讗诪专 讗驻讬诇讜 诇讗 砖讻专讜 讗诇讗 诇讘爪讜专 讗砖讻讜诇 讗讞讚 讗讜讻诇 讜诪讜拽诪讬谞谉 诇讛 讚讗讻讬诇 诇讬讛 讻讜诇讬讛 讜诇讬讻讗 诇诪讬诪专 诇诪讬转谉 诇讻诇讬讜 砖诇 讘注诇 讛讘讬转 讜讛讗 诇讬讻讗 诪砖诇讜 讻诇诇 讚诇注爪诪讜 讘爪专 讜诇讗 诇讘注诇 讛讘讬转. 讜诇讬讻讗 诇诪讬诪专 讚砖讻专讜 讗祝 诇讚讘专 讗讞专 讜讗讬讻讗 诪砖诇讜 讚讛讗 讻诇 讗讻讬诇转讜 诇讗讜 诪砖讜诐 砖砖讻讬专讜转 讚讘专 讗讞专 讛讜讗 讚讛讗 讗驻讬诇讜 诪诪讬谉 诇砖讗讬谞讜 诪讬谞讜 诇讗 讗讻讬诇 讜讗驻砖专 诇讜诪专 讚诇讗 讚诪讬 讚讛转诐 诇讗 砖讻专讜 诇诪讬谉 讝讛 讻诇诇 讗讘诇 讛讻讗 砖砖讻专讜 诇诪讬谉 讝讛 讜诇诪讬谉 讗讞专 讻讜诇讛 讞讚讗 砖讻讬专讜转 讛讬讗 讜讗祝 注诇 讙讘 讚讻砖注讜住拽 讘诪讬谉 讝讛 讗讬谞讜 讗讜讻诇 诪诪讬谉 讗讞专 讜诪讻诇 诪拽讜诐 讻讜诇讛 讞讚讗 砖讻讬专讜转 讛讬讗 讜诪拽专讬 诪砖诇讜 讜爪专讬讱 注讬讜谉. 注讚 讻讗谉. 砖讬讟讛. 


讗讬 讗诪专转 诪砖诇讜 讛讜讗 讗讜讻诇 讬讛讘讬谞谉 诇讛讜. 讚讻讬讜谉 砖讛讜讗 拽讜谞讛 诪砖注讛 砖砖讻专讜 讘注诇 讛讘讬转 讛专讬 讛讜讗 讻讗诇讜 讛转谞讛 注诐 讘注诇 讛讘讬转 讜讬讛讘讬谞谉 诇讛讜. 讜讗讬 诪砖诇 砖诪讬诐 讛讜讗 讗讜讻诇 诇讗 讬讛讘讬谞谉 诇讛讜 砖诇讗 讝讻转讛 诇讜 转讜专讛 讗诇讗 诪讛 砖讛讜讗 讗讜讻诇 讜讗讬谉 诇讜 讻讞 诇讬转谉 诇讛诐 讻诇讜诐. 转诇诪讬讚 讛专"祝. 


讗讙讬专 讘讚谞拽讗 讗讻讬诇 讘讝讜讝讗 讜讻讜'. 驻讬专讜砖 讗驻讬诇讜 诇讗讬谞讱 诇讬砖谞讬 讚诇讗 讗诪专讬谞谉 讗讬讻讗 讘讬谞讬讬讛讜 讚专讘 讗住讬 讚诇讛讛讜讗 诇讬砖谞讗 拽讜砖讬讗 讬讜转专 讞讝拽讛 讛讬讛 讬讻讜诇 诇讛拽砖讜转 讜注讜讚 讚诪讻讗谉 诪砖诪注 讚讘注讬讗 诇讗讜 诇专讘 讗住讬 拽讗 讘注讬 诇讛 讜讻讚驻专砖讬谞谉 讜诇讗 诪讜拽诪讬谞谉 诇诪转谞讬转讬谉 讘讗讙专讜讛讜 诇诪讬谉 讗诪专 谞诪讬 讜讗讻讬诇 诪讞诪转 讛讻诇 讚讗诐 讻谉 诪讗讬 拽讗诪专 讗讙讬专 讘讚谞拽讗 讗讻讬诇 讘讝讜讝讗 讗诇讗 砖讬砖 诇讜诪专 讚诇注讜诇诐 讗驻讬诇讜 讗讙专讬讛 诇诪讬谉 讗诪专. 讗讜 砖讬砖 砖诐 拽讜砖讬讗 讛专讘讛 诪讻诇 诪拽讜诐 讗拽砖讬 砖驻讬专 讚讜讚讗讬 诪住转诪讗 诇讗 讛讜讬 讗讙专讬讛 讝讜讝讗. 砖讬讟讛. 


讚讻讜诇讬 注诇诪讗 诪砖诇 砖诪讬诐 讛讜讗 讗讜讻诇 讜讛讻讗 讘讻谞驻砖讱 驻诇讬讙讬. 讜讛讜讗 讛讚讬谉 讚讛讜讛 诪爪讬 诇诪讬诪专 讚讻讜诇讬 注诇诪讗 诪砖诇讜 讛讜讗 讗讜讻诇 讜讘讻谞驻砖讱 驻诇讬讙讬 讗诇讗 诪砖讜诐 讚谞讬讞讗 诇讬讛 讟驻讬 诪砖讜诐 讚住讘专转 讛讙诪专讗 讚讗讬谉 诪谉 讛专讗讜讬 诇讜诪专 讚讗讙讬专 讘讚谞拽讗 讜讗讻讜诇 讝讜讝讗. 讜讬砖 住驻专讬诐 讚讙专住讬 诇注讜诇诐 诪砖诇讜 讛讜讗 讗讜讻诇 讻诇讜诪专 讗讬讘注讬转 讗讬诪讗 诪砖诇讜 讛讜讗 讗讜讻诇 讻诇讜诪专 讚讘讬谉 诪砖诇 砖诪讬诐 讘讬谉 诪砖诇讜 讻讚讚讞讬讛 专讞诪谞讗 讝讻讬 诇讬讛 诇讬讻讗 专讗讬讛 讻诇诇 讚讘讻谞驻砖讱 驻诇讬讙讬. 讛专砖讘"讗. 
讜讝讛 诇砖讜谉 讛专讗讘"讚 讝"诇: 诪讗讬 诇讗讜 讘讛讗 拽诪讬驻诇讙讬 讚专讘讬 讗诇注讝专 讞住诪讗 住讘专 诪砖诇讜 讛讜讗 讗讜讻诇 讜诪砖讜诐 讛讻讬 诇讗 讬讗讻诇 讬讜转专. 讻谞驻砖讱 讻讚讘专 讛诪讜住专 谞驻砖讜 注诇讬讜 讚讗讙讬专 讘讚谞拽讗 讜讗讻讬诇 讘讝讜讝讗 诇讗. 讜专讘谞谉 讚砖专讜 住讘专讬 讚诪砖诇 砖诪讬诐 讛讜讗 讗讜讻诇. 诇讗 讚讻讜诇讬 注诇诪讗 诪砖诇 砖诪讬诐 讛讜讗 讗讜讻诇 讜讗讬 讗诪专转 专讘讬 讗诇注讝专 讞住诪讗 讗诪讗讬 诇讗 讬讗讻诇 讬讜转专 注诇 砖讻专讜 诪砖讜诐 讚讻转讬讘 讻谞驻砖讱 讻讚讘专 讛诪讜住专 谞驻砖讜 注诇讬讜 讚讛讬讬谞讜 砖讻专讜. 谞讜住讞讗 讗讞专转: 诇讗谉 讚讻讜诇讬 注诇诪讗 诪砖诇讜 讗讜讻诇 讻诇讜诪专 讚讘讬谉 诪砖诇讜 讘讬谉 诪砖诇 砖诪讬诐 诇讬讻讗 专讗讬讛 讗诪讗讬 诇讗 讬讗讻诇 讬讜转专 注诇 砖讻专讜 讗诇讗 讘讻谞驻砖讱 拽诪讬驻诇讙讬 讜讻讜'. 讜讛专讗砖讜谉 注讬拽专. 注讚 讻讗谉. 
讛讗 讚讗诪专讬谞谉 讜诪专 住讘专 讻谞驻砖讱 讻讱 谞驻砖讜 砖诇 驻讜注诇 讻谞驻砖讱 砖讗转讛 讗讜讻诇 讜驻讟讜专 讗祝 注诇 讙讘 讚讛讗讬 讚专砖讗 诇讗 拽讬讬诪讗 讚讛讗 讗住讬拽谞讗 讚诇讜拽讞 诪讚讗讜专讬讬转讗 诇讗 诪讞讬讬讘 讗诇讗 诪讛 谞驻砖讱 讗诐 讞住诪转 驻讟讜专 讻讚讗讬转讗 诇注讬诇 讗驻讬诇讜 讛讻讬 砖讬讟讛 讚转诇诪讜讚讗 诇诪谞拽讟 讚专砖讗 讚专讙讬诇讗 讟驻讬 讗讜 讚谞讬讞讗 诇诪砖诪注讜转讗 讚拽专讗 讜诇讗 诪砖讙讞讬谞谉 讘诇讬砖谞讗 讚讜拽讗 讚讛诇讻转讗 讜讛专讘讛 讻讬讜爪讗 讘讝讜 讘转诇诪讜讚. 讛专诪讘"谉 讜讛专砖讘"讗 讜讛专"谉 讝"诇.
讜讛专讬讟讘"讗 讝"诇 讻转讘 讜讝讛 诇砖讜谞讜: 讚讻讜诇讬 注诇诪讗 诪砖诇讜 讛讜讗 讗讜讻诇 讜讘讛讗 拽诪讬驻诇讙讬 诪专 住讘专 讻谞驻砖讱 讘讚讘专 讛诪讜住专 注爪诪讜 注诇讬讜 讚讛讬讬谞讜 砖讻专讜 讚讻转讬讘 讜讗诇讬讜 讛讜讗 谞讜砖讗 讗转 谞驻砖讜 讜讻讗诇讜 讗诪专 专讞诪谞讗 讜讗讻诇转 注谞讘讬诐 讘砖讻专讱. 讜诪专 住讘专 诪讛 谞驻砖讱 讗转讛 讗讜讻诇 讜驻讟讜专 讗祝 驻讜注诇 讗讜讻诇 讜驻讟讜专. 拽砖讬讗 诇讬 讚讛讗讬 讚专砖讗 诇讗 诪讬讚专砖讗 诇注讬诇 讗诇讗 诇注谞讬谉 砖讗讜讻诇 驻讜注诇 讘诇讗 诪注砖专 讜讗讬谉 讚讬谞讜 讻诪拽讞 讜讛讬讬谞讜 讚拽转谞讬 讗祝 驻讜注诇 讗讜讻诇 讜驻讟讜专 讻诇讜诪专 驻讟讜专 诪谉 讛诪注砖专 讜诇讗 讗转讗 诇讜诪专 砖讬讗讻诇 讗驻讬诇讜 讬讜转专 注诇 砖讻专讜. 讜注讜讚 讚讛讗 讗诪专讬谞谉 讚讛讗讬 讚专砖讗 诪讚专讘谞谉 讛讬讗 讜拽专讗 讗住诪讻转讗 讘注诇诪讗 讜诇讗 讗转讗 拽专讗 讗诇讗 诇讜诪专 砖讗诐 讞住诐 驻讟讜专 讜讬砖 诇讜诪专 讚讛讻讗 讛讻讬 拽讗诪专 讜诪专 住讘专 讚讛讗讬 拽专讗 诇讗讬讚讱 讚专砖讗 讗讬爪讟专讬讱 讜诇讬讻讗 诇诪讚专砖 诪讬谞讬讛 诪讗讬 讚讚专讬砖 专讘讬 讗诇注讝专 讜讘讚讬谉 讛讜讗 讚讛讜讛 诇讬讛 诇诪讬诪专 讜诪专 住讘专 诪讛 谞驻砖讱 讗诐 讞住诪转 驻讟讜专 讜诇讬转 讛讬诇讻转讗 讻讜讜转讬讛. 讜讬砖 诪驻专砖讬诐 讚讛讗 讚讗诪专讬谞谉 诪讛 谞驻砖讱 讗转讛 讗讜讻诇 讜驻讟讜专 砖讗讬谉 讝讜 讛讚专砖讗 砖讗诪专谞讜 诇注讬诇 讘诇砖讜谉 讛讝讛 讗诇讗 讚专砖讗 讗讞专讬转讬 讜讛讻讬 拽讗诪专 诪讛 谞驻砖讱 讗转讛 讗讜讻诇 讘专爪讜谞讱 讜驻讟讜专 诪诇砖诇诐 讗祝 驻讜注诇 讗讜讻诇 讻讞驻爪讜 讜讗驻讬诇讜 讬讜转专 注诇 砖讻专讜 讜驻讟讜专 诪诇砖诇诐 讜讛讜讗 诪谉 讛诇砖讜谞讜转 砖讘转诇诪讜讚 砖驻讬专讜砖诐 诪转讞诇祝. 讜诇讗 谞讛讬专讗 讚讗诐 讻谉 讗祝 诇专讘谞谉 诇讬转 诇讛讜 讚专砖讗 讚讗诐 讞住诪转 驻讟讜专 讜讛讛讬讗 讛讬诇讻转讗 讛讬讗 讜诇讗 诪讜拽诪讬讛 诇讻诇讛讜 转谞讗讬 讚诇讗 讻讜讜转讬讛 讜诇讬砖谞讗 讚讗转讛 讗讜讻诇 讜驻讟讜专 谞诪讬 诇讗 讗转讬 砖驻讬专 讚诇讗 讛讜讛 爪专讬讱 诇讜诪专 讜驻讟讜专 讚诇讙讘讬 讘注诇讬诐 诇讗 砖讬讬讱 诇讜诪专 讜驻讟讜专. 注"讻.


讻转讘讜 讘转讜住驻讜转 讘讚讬讘讜专 讛诪转讞讬诇: 讜讗讬 讗诪专转 诪砖诇讜 讛讜讗 讗讜讻诇 讜讬砖 诇讜诪专 讚讗讜专讞讗 讚诪讬诇转讗 谞拽讟 砖讛谞讝讬专 专讙讬诇 讜讻讜'. 讜讗诪转谞讬转讗 讗讞专讬转讬 讚拽转谞讬 驻讜注诇 拽住诪讬讱. 讛专砖讘"讗 讝"诇. 


讜讝讛 诇砖讜谉 讛专讗讘"讚 讝"诇: 转讗 砖诪注 谞讝讬专 砖讗诪专 讜讻讜'. 讜讗讬 拽砖讬讗 诇讱 讗讚专讘讛 诇讗讬讚讱 讙讬住讗 谞讝讬专 讛讜讗 讚讗讬谉 砖讜诪注讬谉 诇讜 诪砖讜诐 讚讗讬讛讜 讙讜驻讬讛 诇讗 讗讻讬诇 讛讗 讗讞专 砖讜诪注讬谉 诇讜. 讜讛讜讗 住讘专 讗讜专讞讗 讚诪讬诇转讗 拽转谞讬 讚谞讝讬专 讛讜讗 砖讚专讻讜 诇转转 诇讗砖转讜 讜诇讘谞讬讜 讜讗诪转谞讬转讗 讗讞专讬转讬 讚驻讜注诇 讛讜讗 讚住诪讬讱. 注"讻.





诪讛专砖"讗 - 讞讬讚讜砖讬 讛诇讻讜转

讘讙诪专讗 诇砖诪注转讗 拽诪讬讛 讚专讘 讻讛谞讗 讚讬诇诪讗 讘注讜砖讬谉 讘住注讜讚转谉 讚注讘讚讜 讜讗讻诇讜 讗"诇 讗驻"讛 谞讬讞讗 讻讜' 讻"讛 讛讙讬专住讗 讘专讗"砖 讗讘诇 诪诇讬砖谞讗 讚拽讗诪专 诇砖诪注转转讗 拽诪讬讛 讚专讘 讻讛谞讗 诪砖诪注 讚专讘 讗砖讬 诇讗 拽讗诪专 讗诇讗 诪诇转讗 讚专讘 讚诇注讬诇 讜谞讻讜谞讛 讙讬专住转 讻诇 住驻专讬诐 讛讬砖谞讬诐 砖诇驻谞讬谞讜 诇砖诪注转讗 拽诪讬讛 讚专讘 讻讛谞讗 讗诪专 诇讬 讚诇诪讗 讘注讜砖讬谉 讘住注讜讚转谉 讚注讘讚讜 讜讗讻诇讜 讜专讘 讗驻"讛 谞讬讞讗 诇讬讛 讻讜' 讜拽"诇:


砖诐 转"砖 专"讗 讞住诪讗 讻讜' 讜讞讻诪讬诐 诪转讬专讬谉 诪讗讬 诇讗讜 讘讛讗 拽诪驻诇讙讬 讻讜' 拽"拽 讚诪讚讘专讬 转"拽 讜专"讗 讞住诪讗 谞诪讬 讛"诪 诇讗转讜讬讬 讛讻讬 诪讗讬 诇讗讜 讘讛讗 拽诪驻诇讙讬 讚讘讬谉 转"拽 诇讞讻诪讬诐 诇讬讻讗 讗诇讗 讛讗 讚讗诪专谉 诇注讬诇 讻诪"砖 讙诐 讛转讜住' 讜讬砖 诇讬讬砖讘 讜讚讜"拽:


转讜住' 讘讚"讛 讗诇讗 讗讬诪讗 讻讜' 讗讜 讘注讙诇讛 讗讬谞讛 讗讜讻诇转 讻讜' 注讻"诇 诇驻讬专讜砖诐 诇注讬诇 讙讘讬 砖讜专 讘诪讞讜讘专 讛讬讻讬 诪砖讻讞转 诇讛 讗讬讻讗 诇诪讬诪专 讛讻讬 讗讘诇 诇驻专砖"讬 砖诐 讚讗讬谞讛 讬讻讜诇讛 诇讛讙讬注 讜诇讗讻讜诇 诪讙驻谉 砖注诇 讛注讙诇讛 讻讜' 诇讬讻讗 诇驻专讜砖讬 谞诪讬 讛讻讬 讗诇讗 讘砖讛讙驻谉 注诇讬讛 讜拽"诇:





诪讛专"诐

讚"讛 讗诇讗 讗讬诪讗 讜讻讜' 注讚 拽诪"诇 讚诇讗 拽讗讬 讜讻讜'. 讟"住 讛讜讗 讜爪"诇 讜诇讗 拽讗讬 讜讻讜' 讜拽诪"诇 讛讜讗 住讬讜诪讗 讚诪诇转讗:





讞讻诪转 砖诇诪讛

讙诪' 讛讻转讜讘 诪讚讘专 讜讗诪专 专讘 讻讜' 讻爪"诇:


砖诐 讚专讘 讻讛谞讗 讚诇诪讗 讘注讜砖讬谉 讘住注讜讚转' 讚注讘讚讜 讜讗讻诇讜 讗诪专 诇讬 讜讗驻讬诇讜 讛讻讬 谞讬讞讗 讻讜' 讻爪"诇 讜谞"讘 讜讻讱 讛讬讗 讙讬专住转 讛讗砖专"讬 注"砖:


转讜住' 讘讚"讛 讛砖讜讻专 讗转 讻讜' 诇注谞讬谉 砖讗讜讻诇 讜驻讟讜专 谞"讘 驻讬' 讻诇 讗讚诐 讛讜讗 讛讚讬谉 谞诪讬 诇注谞讬谉 讗讻讬诇转 驻讜注诇 讞砖讬讘 诇讗 谞讙诪专讛:





专砖"砖

转讚"讛 讗诇讗. 讚讟注诪讗 讚讞住讬诪讛 诇讗讜 诪砖讜诐 讚讞讝讬讗 讻讜'. 讻讚诇注讬诇 (爪):



讙诪专讗 讗专"讗 讗诪专讬转讗 诇砖诪注转讗 拽诪讬讛 讚专"讻 讻讜'. 注讬' 诪讛专砖"讗 砖讻转讘 讚诪砖诪注 讚诇"讗 讗诇讗 诪讬诇转讗 讚专讘 讚诇注讬诇 讜讗谞讻讬 诪爪讗转讬 讘讻"诪 讚诪砖诪注讜 注诇 讛讗 讚诇拽诪讬讛 讜诪讛诐 驻住讞讬诐 (住 讘) 讘' 驻注诪讬诐 讬讜诪讗 (住讙) 讻转讜讘讜转 (驻讝) 讘"讘 (拽诪讗) 诪谞讞讜转 (拽讘) 讞讜诇讬谉 (讻讜 讘) 讜注诪砖"讻 诇注讬诇 (诇讛) [谞砖诪讟 诪谉 讛诪爪讬讬谞讬诐 讻转讜讘讜转 (诪) 讜讘"讘 (拽讬讚)] :



讙诪' 砖诐 讗讜讙讬专 讘讚谞拽讗 讗讻讬诇 讘讝讜讝讗. 驻专砖"讬 讜讻讬 转讜住驻转 诪专讜讘讛 注讛"注 诇驻"讝 讗转讬讗 讻诪讬谉 讞讜诪专 转讬专讜爪讗 讛"谞 专讞诪谞讗 讝讻讬 诇讬讛 讜专"诇 讚转讜住驻转讜 砖诇 讛拽讘"讛 诪专讜讘讛 注诇 讛注讬拽专 讘"专 驻住"讗:



专砖"讬 讚"讛 转"拽. 讗"诇 讚专"讗. 讗讬谉 讝讛 讚"讞 讗诇讗 砖讬讬讱 诇讚讘讜专 讚诇注讬诇 讜讻谉 诇拽诪谉 讚"讛 转"拽 诇"诇 讚讗讬住讬:



转讚"讛 讜讗"讗. 讗讘诇 谞讝讬专 讚转讗讘 讝讻讬 诇讬讛 讻砖讗专 驻讜注诇. 拽"诇 讚诪"诪 诇讬诪注讟 诪讚讬砖讜 讚诪砖诪注 讛专讗讜讬 诇讜 讻诪砖"讻 诇注讬诇 (专讚"爪) 讜讬"诇 讚砖讗谞讬 谞讝讬专 讚讗讬 讘注讬 诪讬转砖诇 讗谞讝讬专讜转讬讛 讜讞讝讬 诇讬讛 讻讚讗诪专讬' 讘注讬专讜讘讬谉 (诇 讘) 讜转专讜诪讛 讚诇注讬诇 讛讜讗 讘讘讗 诇讬讚 讻讛谉 讚转讜 诇讗 诪爪讬 诇讗讬转砖讜诇讬 注诇讛 讗讘诇 诪诪注砖专 拽砖讛 讜爪"诇 讚砖讗谞讬 谞讝讬专 讚诪爪讜讛 诇讗讬转砖讜诇讬 讜讻讚讗诪专讬谞谉 讘谞讚专讬诐 (谞讟) 讗讜 讚砖讗谞讬 谞讝讬专 砖讛讜讗 讛驻讜注诇 讜讘讬讚讜 诇讗讬转砖讜诇讬 讗讘诇 讛讘讛诪讛 砖注讜砖讛 诇讗 砖讬讬讱 讘讛 诇讗讬转砖讜诇讬:

